section_heading: Povijest
paragraph_text: Pokrenulo ga je Hrvatsko društvo likovnih umjetnika 2011. godine. Zamisao osnivača bila je predstaviti trenutačno stanje hrvatske slikarske pozornice izložbom koja predstavlja širok presjek likovnog stvarateljstva naraštaja koje ju aktivno oblikuju. Uz to bijenale prati razvitak i trenutačne dosege hrvatskog slikarstva time što predstavlja prepoznatljive nastupe i autore u zadnje dvije godine. Ovako na jednom mjestu javnost upoznaje različite naraštaje, baštine i poetike pojedinačnih autora.